
_START_ARTICLE_
Tjeremkhovo
_START_SECTION_
Etymologi
_START_PARAGRAPH_
Navnet Tjeremkhovo stammer fra det russiske navn for sorte kirsebær, tjerjomukha obyknovennaja.
_START_SECTION_
Geografi
_START_PARAGRAPH_
Tjeremkhovo ligger omkring 15 kilometer fra den venstre bred af floden Angara. Tjeremkhovo er en stationsby på den Den transsibiriske jernbane, 5054 kilometer fra Moskva.
_START_SECTION_
Historie
_START_PARAGRAPH_
Tjeremkhovo blev grundlagt i 1772 som en landsby og poststation på Sibirienvejen. I slutningen af 1800-tallet nåede den transsibiriske jernbane byen. I samme periode blev der første gang opdaget store kulforekomster. I 1896 blev den første mine oprettet, og i 1906 var der 89 kulminer. I løber af 1900-tallet blev Tjeremkhovo centrum for udvinding af kul i Irkutsk oblast og voksede til over 100.000 indbyggere. Byen har en stor andel tung industri._NEWLINE_Tjeremkhovos byvåben og flag indeholder elementer af kuldrift, jernbane samt sorte kirsebær.
_START_SECTION_
Økonomi og infrastruktur
_START_PARAGRAPH_
Den vigtigste industri i Tjeremkhovo er fortsat kulminedrift. Ud over kulminedriften har byen virksomheder inden for maskinfremstilling, træbearbejdning, lys og fødevareindustrien._NEWLINE_Tjeremkhovo er en station på den transsibiriske jernbane, med en 20 km lang godsbane til Svirsk, der afgrener ved Angara._NEWLINE_Hovedvejen M53 fra Novosibirsk via Krasnojarsk til Irkutsk, en del af den transsibiriske vejforbindelse, passerer ca. 10 kilometer sydøst for byen.